Technický list

# KOROZAL RADIÁTOR

**JK: 246 - 221 - 10**

**PND: 01 - 3049 - 19 S**

**Zloženie :** Korozal Radiátor- jednozložkový email je disperzia pigmentov a plnív v roztoku alkydovej živice s prídavkom sikatív, aditív a organických rozpúšťadiel.

**Použitie :** Ako špeciálny vrchný lesklý náter kovových predmetov v interiéri aj exteriéri, najmä radiátorov, vykurovacích telies a teplovodného potrubia. Vyznačuje sa výbornou odolnosťou voči atmosferickým vplyvom a rýchlym zasychaním. Odoláva žltnutiu a teplotám do 80°C.

**Návod na použitie :** Všetky podklady musia byť pevné, suché, zbavené hrdze, mastnoty, prachu, iných nečistôt a vopred ošetrené základnou farbou (napr. Korozal S 2000). Radiátory musia byť pred aplikáciou vychladnuté. Pred použitím dôkladne premiešať. Nanáša sa zvyčajne v 1 až 2 vrstvách v závislosti od nerovnosti a poškodenia podkladu. Druhú vrstvu je možné aplikovať najskôr po 24 hodinách. Teplota podkladu a okolia nesmie pri aplikácii klesnúť pod + 5°C. Nízka teplota a vysoká relatívna vlhkosť vzduchu spomaľujú zasychanie. Vykurovanie je možné po 24 hodinách od aplikácie. Pracovné pomôcky a náradie sa odporúča očistiť riedidlom S6006, S6001.

**Riedenie:** S6006, S6001.

**Nanášanie :** štetcom (S6006), valčekom (S6006), striekaním (S6001).

**Výdatnosť :** 11 - 13 m2/kg pri hrúbke suchého náteru 40 µm.

**Technické údaje:** *Vlastnosti v kvapalnom stave*

Vzhľad: kvapalina bez mechanických nečistôt, dovolená je tvorba

 rozmiešateľnej usadeniny.

Roztierateľnosť: stupeň 1

Zlievateľnosť: stupeň 1

 Výtokový čas, F6 (20°C / 50 % RV): min. 40 s

Obsah neprchavých zložiek (1 hod./ 125°C / 2g): min. 55 %

Hustota (20 °C ): min. 1,0 g.cm -3

*Vlastnosti pri zasychaní*

 Doba zasychania:

 odolnosť voči prachu: 30 min.

 tuhé na dotyk: 5 hod.

 pretierateľné: 24 hod.

*Vlastnosti zaschnutého náteru*

Vzhľad: hladký lesklý

Lesk: stupeň 1 - 2

 Kryvosť: stupeň 1

Údaje závisia od vlhkosti vzduchu, teploty podkladu, náterovej látky a okolia, ako aj od hrúbky náteru.

**Záručná doba:** 36 mesiacov od dátumu výroby.

**Horľavosť:** Korozal Radiátor je horľavá kvapalina III. triedy nebezpečnosti.

Informácie, týkajúce sa BOZP, PO, Likvidácie použitých obalov, H / P – viet a Skladovania

sa nachádzajú v Karte bezpečnostných údajov (KBÚ).

**Výrobca: SLOVLAK Košeca, a.s., Továrenská 545, 018 64 Košeca, č.t.:042/4455151**

***„Technické odporúčania v tomto technickom liste sú uvádzané na základe našich skúseností a najlepších vedomostí o súčasnom stave vo vede a praxi, nie sú záväzné. Užívatelia zodpovedajú za správne použitie výrobku a musia zvážiť všetky faktory a podmienky, ktoré môžu ovplyvniť konečnú kvalitu povrchovej úpravy. Výrobca si vyhradzuje právo na zmenu údajov v technických a propagačných materiáloch bez predchádzajúceho upozornenia.“***